новите научни и технически познания Комисията счита, че са налице признаци, че одобрената употреба на клотианидин, тиаметоксам и имидаклоприд вече не отговаря на критериите за одобрение, предвидени в член 4 от Регламент (ЕО) No 1107/2009, във връзка с тяхното въздействие върху пчелите и че високият риск за пчелите не може да бъде изключен, освен чрез налагане на допълнителни ограничения. По-специално, преди окончателните резултати от оценката на Органа относно употребата върху листа, той счете, че рискът за пчелите от приложение върху листа е подобен на риска, установен от Органа по отношение на приложението за третиране на семена и на почвата, поради системната транслокация на активните вещества клотианидин, тиаметоксам и имидаклоприд в растението.
 (8)
 Комисията покани нотификаторите да представят коментарите си.
 (9)
 Заключенията на Органа бяха подложени на преглед от държавите членки и от Комисията в рамките на Постоянния комитет по хранителната верига и здравето на животните и бяха окончателно формулирани на 15 март 2013 г. под формата на допълнения към докладите за преглед за клотианидин, тиаметоксам и имидаклоприд.
 (10)
 Комисията стигна до заключението, че не може да бъде изключено съществуването на висок риск за пчелите, освен чрез налагане на допълнителни ограничения.
 (11)
 Потвърждава се, че активните вещества клотианидин, тиаметоксам и имидаклоприд следва да бъдат считани за одобрени съгласно Регламент (ЕО) No 1107/2009. С цел да се сведе до минимум експозицията на пчелите все пак е целесъобразно да се ограничи употребата на тези активни вещества, да се предвидят конкретни мерки за намаляване на риска с цел опазването на пчелите и за ограничаване на употребата на продукти за растителна защита, съдържащи тези активни вещества, до професионални ползватели. По-специално употребата на продукти за растителна защита, съдържащи клотианидин, тиаметоксам или имидаклоприд, за третиране на семена и на почвата следва да бъде забранена за култури, които привличат пчелите, и за зърнени култури с изключение на употребата в парници и за зимни зърнени култури. Листното третиране с продукти за растителна защита, съдържащи клотианидин, тиаметоксам или имидаклоприд, следва да бъде забранено за култури, които привличат пчелите, и за зърнени култури с изключение на употребата в парници и употребата след цъфтежа. Култури, при които реколтата се прибира преди цъфтежа, не се смятат за привлекателни за пчелите.
 (12)
 Във връзка с приложенията на клотианидин, тиаметоксам или имидаклоприд, които могат да бъдат разрешени по силата на настоящия регламент, е целесъобразно да се изиска допълнителна потвърждаваща информация.
 (13)
 Поради това Регламент за изпълнение (ЕС) No 540/2011 следва да бъде съответно изменен.
 (14)
 Рискове от третирани семена за пчелите бяха установени по-специално при излагане чрез прах по отношение на няколко култури, от консумация на остатъчни вещества в замърсени цветен прашец и нектар по отношение на някои култури и от излагане чрез гутационна течност по отношение на царевицата. Като се вземат предвид тези рискове, свързани с употребата на третирани семена, употребата и пускането на пазара на семена, третирани с продукти за растителна защита, съдържащи клотианидин, тиаметоксам или имидаклоприд, следва да бъдат забранени за семена от култури, които привличат пчелите, и за семена от зърнени култури с изключение на зимните зърнени култури и на семената,